Házassági név megváltoztatása (előzetes időpont-egyeztetés szükséges)
Az eljárás rövid ismertetése: A házassági név megváltoztatása iránti kérelemről jegyzőkönyv készül, melyet az eljáró anyakönyvvezető a házasságkötés helye szerint illetékes anyakönyvvezetőnek küld meg a házasságkötési alapiratoknál történő elhelyezés céljából.  A házassági névviselési forma módosítása után az okmányok cseréjéről a kérelmezőnek kell gondoskodnia.
Az eljárás jogi alapja: 
· A Polgári Törvénykönyvről szóló 2013. évi V. törvény
· Az anyakönyvi eljárásról szóló 2010. évi I. törvény
· Az anyakönyvezési feladatok ellátásának részletes szabályairól szóló 429/2017. (XII. 20.) Korm. rendelet
· A nemzetközi magánjogról szóló 2017. évi XXVIII. törvény
· A magyar állampolgárságról szóló 1993. évi LV. törvény, valamint a magyar állampolgárságról szóló 1993. évi LV. törvény végrehajtásáról szóló 125/1993. (IX. 22.) Korm. rendelet
· A polgárok személyi adatainak és lakcímének nyilvántartásáról szóló 1992. évi LXVI. törvény, valamint a polgárok személyi adatainak és lakcímének nyilvántartásáról szóló 1992. évi LXVI. törvény végrehajtásáról szóló 146/1993. (X. 26.) Korm. rendelet
· Az általános közigazgatási rendtartásról szóló 2016. évi CL. törvény
· 331/2006. (XII. 23.) Korm. rendelet a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről
· 149/1997. (IX. 10.) Korm. rendelet a gyámhatóságokról, valamint a gyermekvédelmi és gyámügyi eljárásról
Illetékességi terület: A házassági névviselési forma módosítására irányuló eljárás lefolytatására bármely település Polgármesteri Hivatalának anyakönyvvezetője, külföldön élő magyar állampolgár esetében hivatásos konzuli tisztviselő illetékes
Benyújtandó dokumentumok:
· kérelmező érvényes személyi igazolványa, lakcímkártyája
· fennálló házasság esetén házassági anyakönyvi kivonat
· elvált családi állapot esetén jogerős bírósági ítélet
· a kérelmező születési anyakönyvi kivonata
Eljárási illetékek: Az eljárás illetékmentes
Eljárás megindítása: személyes megjelenéssel történik
Ügyintézési határidő: Herceghalmon kötött házasság esetében a következő ügyfélfogadási nap
I. fokon döntést hozó szerv: Herceghalom Község Anyakönyvvezetője 
II. fokon eljáró hatóság: Az anyakönyvi szerv döntéseivel szemben nincs helye fellebbezésnek, a fél azonban a határozat ellen közigazgatási pert indíthat a határozat közlésétől számított 30 napon belül közigazgatási tevékenységgel okozott jogsérelemre hivatkozással a közigazgatási és munkaügyi bíróságnál.

